Gerîlayê HPGyî Zinar Tatvan ( Îdris Înce) û Harûn Firat ( Dogan Demîr) 26ê teşrîna verêne de qezaya Îskernderunî ya Hatay de çalakîyêke kerdebî û tewrê kerwanê şehîdan bîbî.
Merkezê Îrtîbatî û Çapemenîye yê HPGyî vatbi: ''Embazê ma Harûn û Zinarî vera dişmenê kolonyalîstî Payas û Îskenderunê Hatayî de bi qehremankî çalakîya fedayîye kerde û şehîd bîyî.‘‘
Merdimanê gerîla Înceyî semedê girwtişê cenaza 5 mengî verê cu muracat kerd, Dezgehê Tipê Edlîyî yê Adana keyeyî ra nimûneyê DNA waştbi.
Bado ke netîceyê testê ame vejîyaye keyeyî reyna muracat. Keyeyî ke cenazaya lajê xo dî tesbît kerd ke rixmo ke bedenê ey temam o çinê ci çîn ê.
Dîyabi zanayene ke dozgerî zî vat: ''Teqayîş de çimê xo vînî kerdî. Wexto ke o şi çimê ci estbî?''
Keyeyî badê 5 mengan cenazaya xo girwt û verbi qezaya Sultanbeylî ya Îstanbulî kewt rayîr.
